Woh jaanti hai mere khwaab ko
Usey pata hai main jo baat ussey kar raha hoon
Uski script likhi gayi hai raat ko
Usey ek baar kaha tha maine
Khule baal mein zyada acchi lagti ho
Aur pata hai?
Uske baad se usne kabhi baal nahin khole
Pareshan jo karna aadat hai uski
Ladki hai na
Pehli baar mein ishq kahan samjhegi
Par main toh bas itna hi chahta hoon
Main hii bolun aur second ke andar uska reply aa jaaye
Kaash yeh sapna sach ho jaaye
Meri crush ka mujhpe crush ho jaaye
Accha maafi chahta hoon
Tumhe hichkiyan aati rehti hongi na?
Main jaan boojh ke yaad nahin karta tumhe
Par tumhara khayal hatta bhi toh nahin hai na
Usey neend aa jaati hai raat ko
Usne kaha tha mujhse
Par ab kya samjhu jab uska last seen
Hota hai 3:30 baje
Main control karta hoon khud ko
Ki uske saamne meri woh desperate smile na aaye
Khwahish hai itni si
Kaash yeh sapna sach ho jaaye
Meri crush ka mujhpe crush ho jaaye
Meri khushi ka usey raaz nahin pata
Woh saamne hai toh udaas ho hi nahin sakta
Uski baatein din raat bhar sunna chahta hoon
Par mujhse baat karne ke liye uske paas topic hi nahin hota
Uske thode se waqt ke liye
Main poora waqt nikaal leta hoon
Woh muskura bhi de dekhke
Dhadhakta dil nikaal deta hoon
Main khush hoon usey chaah kar
Kya karna hai phir paakar
Meri jagah pe khud ko rakhde woh
Phir soche na...
Yeh jazbaat main kaise sambhal leta hoon
Uski aankhein dekhe mujhe
Aur bas dekhti reh jaaye
Sukoon itna mile
Ki woh nazar hata hi na paaye
Kaash yeh sapna sach ho jaaye
Meri crush ka mujhpe crush ho jaaye
